**OPIS PREDMETU ZÁKAZKY**

**ČASŤ I**

**1. Základný opis predmetu zákazky**

Predmetom zákazky je zabezpečenie kreatívnych, marketingových a komunikačných aktivít s názvom: **„Komunikačná a marketingová stratégia Národnej transfúznej služby SR pri zavedení odberu krvnej plazmy na Slovensku“** s kompletnou realizáciou a dohliadnutím na výsledky komunikačno- kreatívnej kampane.

**Marketingová kampaň v médiách – nasadenie v rámci nasledovných mediálnych nosičov:**

1. Tvorba a uverejnenie PR článkov v rámci printových médií
2. Tvorba a uverejnenie inzercie v rámci printových médií
3. Tvorba a uverejnenie online bannerov na relevantných webových stránkach, portáloch a vyhľadávačoch
4. Tvorba a uverejnenie online PR článkov na relevantných webových stránkach a portáloch
5. Tvorba a uverejnenie rozhlasového spotu v rámci rádio reklamy

**Výroba POS materiálov**

a) výroba plagátov

b) pero, odznak, tričko, kľúčenka

c) roll up

Povinnosťou uchádzača je vytvoriť komplexný návrh komunikačno-kreatívnej a mediálnej stratégie NTS SR na obdobie trvania zmluvy, zabezpečiť produkciu všetkých potrebných výstupov, realizovať kampaň podľa uchádzačom navrhnutého a verejným obstarávateľom schváleného harmonogramu kampane a nasadiť výstupy kampane v rámci všetkých stanovených mediálnych formátov.

**2. Hlavné kľúčové posolstvo kampane**

V rámci marketingovej kampane požadujeme vysvetliť a zdôrazniť v kreatívnej a adresnej forme:

* Prečo je dôležité darovať krvnú plazmu
* Aký je význam liekov z plazmy
* Plazma je vnímaná darcami ako substitút k darovaniu celej krvi, čo napomáha k rozhodovaniu sa, prečo darovať krvnú plazmu
* Motivátory pre darovanie plazmy sú zdravotne benefity pre darcu, možnosť rýchlejšieho získania Jánskeho plakety/ Kňazovického medaily, elektronická pozvánka pre väčší komfort darcu plazmy
* Odkomunikovať bezplatne darovanie plazmy v podmienkach SR vs. platené v okolitých krajinách

**3. Cieľ a výzvy kampane**

**Hlavný cieľ:**

* Predstaviť/uviesť nový typ odberu časti krvi (krvnej plazmy) pre účely výroby liekov pre pacientov na Slovensku (osveta)
* Zvýšiť frekvenciu odberov existujúcich darcov/ získať nových darcov

**Čiastkove ciele:**

* Zvýšiť povedomie širokej verejnosti o darcovstve krvi a zložiek z krvi (spracovanie/použitie/zdravotne benefity pre darcu)
* Zistiť/zadefinovať emočný benefit darovania krvi
* Zvýšiť povedomie značky NTS SR

**4. Cieľová skupina kampane**

Cieľovú skupinu definujeme demogragicky na základe odporúčania Behaviorálnej štúdie:

* Cieľová skupina 25-50r.
* Muži 75%/ženy 25%

**5. Podporné a vysvetľujúce materiály poskytnuté verjným obstarávateľom**

* Behaviorálna štúdia: Skvalitnenie darcovstva pre Národnú transfúznu službu SR

**6. Časové rozpätie kampane**

* 3 mesiace , pričom medzi jednotlivými mesiacmi musí byť 3mesačná prestávka

**7. Charakteristika organizácie**

Národná transfúzna služba SR (ďalej len ***„NTS SR“***) je štátna príspevková organizácia s právnou subjektivitou, zriadená k 1.1.2004. Zriaďovateľom je Ministerstvo zdravotníctva Slovenskej republiky, ktoré ako zriaďovateľ štátnych zdravotníckych zariadení zriadilo NTS SR podľa ustanovenia § 24 zákona Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov a podľa ustanovenia §21 ods.4 písm. b/ zákona Národnej rady Slovenskej republiky č.303/1995 Z.z. o rozpočtových pravidlách v znení neskorších predpisov. V súčasnosti má NTS SR 14 transfúziologických pracovísk na území Slovenskej republiky.

Základným účelom zriadenia organizácie – špecializovaného zariadenia ambulantnej zdravotnej starostlivosti je:

1. plnenie úloh súvisiacich s komplexnou produkciou krvných prípravkov v podmienkach maximálnej efektívnosti, zabezpečením hemoterapie najvyššej možnej kvality a bezpečnosti v požadovanom objeme dosiahnutia národnej sebestačnosti v produkcii krvných prípravkov
2. zabezpečiť, aby krv a jej zložky bez ohľadu na ich plánované využitie, vykazovali v rámci krvného transfúzneho reťazca vo všetkých regiónoch Slovenskej republiky porovnateľnú kvalitu a bezpečnosť, pričom prioritou pri odbere, spracovaní, distribúcii a využití krvi a krvných zložiek je ochrana zdravia verejnosti a účinná prevencia prenosu infekčných chorôb.

**7. 1 Charakteristika krvi a krvnej plazmy**

**Krv sa skladá z tuhej a tekutej časti. Tuhú časť predstavujú krvinky – červene, biele a krvné doštičky a tekutú časť –  tvorí krvná plazma, ktorá tvorí približne polovicu krvného objemu. V krvnej plazme sa nachádzajú bielkoviny, tuky a cukry, ďalej minerály, vitamíny, ióny, enzýmy, hormóny a plazmatické faktory krvného zrážania, vďaka ktorým sa  krv zráža.**

**Význam a benefity krvnej plazmy:**

**Plazma zabezpečuje pohyb krviniek v cievach a transport kyslíka a výživy do jednotlivých orgánov v organizme. Plazmatické faktory zrážania v neaktívnej forme zabezpečujú tekutosť krvi a aktiváciou zrážania napr. pri poranení urýchľujú zastavenie krvácania a chránia organizmus pred vykrvácaním. Iné faktory zabraňujú nadmernej aktivácii zrážania krvi a tvorbe zrazením- trombov. V zdravom organizme sú obidva procesy v rovnováhe. Chýbanie niektorého z faktorov pri vrodených alebo získaných deficitoch vedie k narušeniu tejto rovnováhy a prejaví sa krvácaním alebo tvorbou zrazenín. Na ovplyvnenie obidvoch procesov sú potrebné doplnenia chýbajúcich faktorov plazmou zdravých darcov a derivátov pripravených z ich plazmy.**

**Prečo darovať krvnú  plazmu, resp. použitie krvnej plazmy:**

**Na prípravu derivátov z krvnej plazmy je potrebné jej darovanie dobrovoľnými darcami krvi.**

**Krvná plazma sa získava dvoma spôsobmi :**

1. **Odberom celej krvi a oddelením plazmy od červených krviniek centrifugáciou. Získame tak jednu terapeutickú dávku plazmy- približne 250 mililitrov.**
2. **Druhým spôsobom je darovanie len krvnej plazmy plazmaferézou pomocou takzvaného aferetického prístroja. Takto získame od darcu len plazmu, bez červených krviniek a môžeme odobrať temer trojnásobné množstvo plazmy v porovnaní s množstvom získaným z odberu celej krvi, čiže tri terapeutické dávky** po 200 mililitrov.

Plazma sa používapriamo podávaním pacientom pri potrebe doplnenia objemu plazmy pri masívnych krvných stratách alebo na výmenu zdravej plazmy za plazmu s patologickými zložkami.

Väčšina odobratej plazmy sa posiela na frakcionáciu- na výrobu jednotlivých zložiek: faktorov zrážania, protilátok- imunoglobulínov. Tieto krvné deriváty sú život zachraňujúce lieky pre pacientov s vrodenou poruchou zrážania- napr. deficit faktora VIII: hemofília A, deficit faktora IX.: hemofília B, von Willebrandova choroba ale aj na liečbu imunodeficitných stavov alebo autoimunnitných ochorení.

**ČASŤ II**

Individuálne požiadavky na poskytovanie služieb (položky tvoriace predmet zákazky)

**1. Realizácia kampane v médiách**

**1.1 Printové PR články**

Verejný obstarávateľ požaduje: 2 finálnych článkov v minimálnom rozsahu 450 znakov podľa špecifikácie nižšie pre uverejnenie v printových médiách. Jednotlivé články môžu byť v rámci rozdielnych tlačových médií nasadené viackrát.(vrátane DTP)

Zabezpečenie uverejnenia textov ako PR článkov v tlačových médiách s celoslovenským a regionálnym záberom.

* Požadovaný počet samostatných uverejnení článkov: 18 (jednotlivé články spomedzi 10 finálnych článkov môžu byť v rámci rozdielnych tlačových médií nasadené viackrát)
* Uverejnenie článkov požadujeme počas trvania marketingovej kampane;
* Požadujeme uverejnenie článku v minimálnom rozsahu 450 znakov;
* Požadujeme uverejnenie minimálne 6 článkov v rámci týždenníkov, dvojtýždenníkov alebo mesačníkov, ktorých čitateľnosť dosiahla podiel minimálne 3% trhu v rámci verejných dát poskytnutých agentúrou Median za 2. a 3. kvartál roku 2021 (https://www.median.sk/pdf/2020/ZS202SR.pdf );
* Umiestnenie a výber článkov schvaľuje Verejný obstarávateľ na základe poskytovateľom zaslanej ponuky umiestnenia;
* Verejný obstarávateľ požaduje dodanie 1 výtlačku s každým uverejneným článkom.

**1.2 Printová inzercia**

Verejný obstarávateľ požaduje: 2 finálne návrhy printovej inzercie (grafika a text).Príprava grafických a textových podkladov v rozsahu 2 rozdielnych variantov inzercie v stanovených veľkostných formátoch uvedených nižšie, ktoré budú nasadené v rámci navrhnutých tlačených týždenníkov, dvojtýždenníkov alebo mesačníkov.(vrátane DTP).

Zabezpečenie uverejnenia inzercie v tlačových médiách s celoslovenským a regionálnym záberom.

* Požadovaný počet samostatných uverejnení inzercie: 10;
* Uverejnenie inzercie požadujeme počas trvania marketingovej kampane;
* Požadujeme uverejnenie inzercie v minimálnom rozmere ¼ strany;
* Požadujeme uverejnenie minimálne 3 inzercií v rámci týždenníkov, dvojtýždenníkov alebo mesačníkov, ktorých čitateľnosť dosiahla podiel minimálne 3% trhu v rámci verejných dát poskytnutých agentúrou Median za 2. a 3. kvartál roku 2021 (https://www.median.sk/pdf/2020/ZS202SR.pdf );
* Umiestnenie inzercie schvaľuje Verejný obstarávateľ na základe poskytovateľom zaslanej ponuky umiestnenia;
* Verejný obstarávateľ požaduje dodanie 1 výtlačku s každou uverejnenou inzerciou.

**1.3 Online reklamné články**

Verejný obstarávateľ požaduje: 2 finálnych článkov v minimálnom rozsahu 450 znakov pre uverejnenie na webových stránkach a portáloch .Jednotlivé články môžu byť v rámci rozdielnych webových stránok a portálov nasadené viackrát(vrátane DTP).

Zabezpečenie uverejnenia textov ako PR článkov na slovenských online portáloch.

* Požadovaný počet samostatných uverejnení článkov: 30 (jednotlivé články spomedzi 15 finálnych článkov môžu byť v rámci rozdielnych webových stránok a portálov nasadené viackrát). - Uverejnenie článkov požadujeme počas trvania marketingovej kampane; - Požadujeme uverejnenie článku v minimálnom rozsahu 450 znakov.
* Požadujeme uverejnenie na portáloch s minimálnou mesačnou návštevnosťou 50 000 ľudí, preukázateľné výstupom v rámci google analytics danej webovej stránky, ukazovateľom „počet návštev“;
* Umiestnenie článkov schvaľuje Verejný obstarávateľ na základe poskytovateľom zaslanej ponuky umiestnenia;
* Verejný obstarávateľ požaduje dodanie internetovej adresy s každým uverejneným článkom s prehľadom čitateľnosti daného online reklamného článku.

**1.4 Online bannery**

Verejný obstarávateľ požaduje: 2 finálne návrhy online bannerov (grafika a text).Príprava grafických a textových podkladov v rozsahu 2 rôznych variantov bannerov v rámci formátov stanovených podľa miesta uverejnenia a ich prípadná úprava do požadovaného formátu(vrátane DTP).

Zabezpečenie uverejnenia inzercie vo forme bannerov na slovenských online portáloch a vo vyhľadávacej sieti google.

* Požadovaný počet samostatných uverejnení bannerov: 20;Jednotlivé články môžu byť v rámci rozdielnych webových stránok a portálov nasadené viackrát
* Uverejnenie článkov požadujeme počas trvania marketingovej kampane;
* Požadujeme uverejnenie bannerov na portáloch s minimálnou mesačnou návštevnosťou 50 000 ľudí, preukázateľné výstupom v rámci google analytics danej webovej stránky, ukazovateľom „počet návštev“;
* Umiestnenie bannerov schvaľuje Verejný obstarávateľ na základe poskytovateľom zaslanej ponuky umiestnenia;
* Verejný obstarávateľ požaduje dodanie štatistík zobrazenia každého uverejneného bannera.

**2. POS Materiály**

**2.1 Plagáty**

**A0**

Plnofarebná jednostranná tlač, v logu organizácie farba Pantone 180c,

veľkosť A0 - 841x1189, papier 150 - 170 g/m2, bezdrevný ofsetový

farebnosť: 5+0, (v logu Pantone 180c)

Formát: A0, 1 strana

papier: 150 - 170 g, BO

množstvo: 40 ks

**A1**

Plnofarebná jednostranná tlač, v logu organizácie farba Pantone 180c,

veľkosť A1 - 594x841, papier 150 - 170 g/m2, bezdrevný ofsetový

farebnosť: 5+0, (v logu Pantone 180c)

Formát: A1, 1 strana

papier: 150 - 170 g, BO

množstvo: 60 ks

**A5**

Plnofarebná obojstranná tlač, v logu organizácie farba Pantone 180c,

veľkosť A5 - 148x210, papier 150 - 170 g/m2, bezdrevný ofsetový

farebnosť: 5+5, (v logu Pantone 180c)

Formát: A5, obojstrannea

papier: 150 - 170 g, BO

množstvo: 20 000 ks

**2.2 Kľúčenka plastová so žetónom s veľkosťou 1 €** (ø24mm x 2mm)

materiál: plast, kov

rozmer: 50 x 25 mm

farba: žltá

potlač: obojstranná (logo, text)

balenie: jednotlivo

množstvo: 5 000 ks

**2.3 Tričko s potlačou**

materiál: 100% bavlna

plošná hmotnosť materiálu: 160 g/m2

rukáv: krátky

prevedenie:unisex

golier: patent

potlač: predná a zadná strana: 1+1

množstvo: 5 000 ks

**2.4 Guľočkové perá s potlačou**

Guľočkové pero s potlačou v nepriehľadnom plastovo-kovovo prevedení s pogumovaným úchytom

potlač: bočná strana pera 1x

kovové prevedenie: špička a stredová objímka (krúžok)

tuha: modrá, vymeniteľná

množstvo: 5 000 ks

**2.5 Kruhový odznak s potlačou**

Kruhový odznak s potlačou so spínacím špendlíkom na zadnej strane

priemer odznaku: 38 +/- 1 mm

materiál: fólia, kov, spínací špendlík

množstvo: 5 000 ks

**2.6 Roll up banner**

rozmer a ohyb: 85 x 200 cm

materiál: matný film (0,17 mm)

množstvo: 15 ks